มีเนื้องอกเป็นเส้นเล็กๆตรงโคนลิ้นข้างซ้ายประมาน1เซนหรือไม่ถึง1เซน ไปโดนแล้วเจ็บครับ แล้วก็ไกล้ๆกันต่อมรับรสข้างๆเหมือนบวมๆแบบนี้ไม่โตเท่าเดิมประมาน3-4วันแล้ว ไม่ทราบว่าผมเป็นอะไรครับ อายุแค่22เอง กลัวมากครับ กลัวมะเร็ง กังวลมากครับ
สวัสดีค่ะ การวินิจฉัยที่เป็นไปได้1.ตุ่มร้อนใน เกิดจากการอักเสบของเยื่อบุในช่องปาก จะมาด้วยตุ่มแข็ง อาจเห็นการบวมแดงและมีหนอง เจ็บ ปกติมักจะหายไปได้เองภายใน 1 สัปดาห์2.ตุ่มน้ำพองจากภูมิคุ้มกัน ลักษณะเป็นตุ่มน้ำใส เจ็บ อาจมีหลายตุ่มได้ ขึ้นได้ทั้งที่กระพุ้งแก้ม เพดานปาก หรือบริเวณคอด้านหลัง มักมีอาการอื่นร่วมด้วยเช่นตุ่มน้ำขึ้นตามตัว ใบหน้า ปวดข้อ แต่เป็นโรคที่เจอได้น้อยค่ะ3.ก้อนเนื้อที่อาจจะเป็นเนื้อดีหรือเนื้อร้ายก็ได้ในช่องปาก มักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด การติดเชื้อไวรัสที่ชื่อว่า HPV4.ก้อนน้ำลายในช่องปากเกิดรอยฉีกขาดเล็กๆ ทำให้ต่อมน้ำลายรั่ว เกิดเป็นตุ่มในปากได้ มักจะไม่ค่อยหายเอง ต้องตัดออกแนะนำสังเกตลักษณะก้อนที่ว่านี้ว่ายุบไปเองหรือไม่ หรือขยายขนาดขึ้นเรื่อยๆ เป็นเรื้อรังมากกว่า 2 อาทิตย์ ลักษณะก้อนดูเปลี่ยนแปลงไปอย่างรวดเร็ว มีเลือดออกจากก้อนได้ง่าย ร่วมกับมีประวัติสูบบุหรี่จัดด้วย อันนี้อาจจะดูคล้ายกับเป็นก้อนเนื้อที่ควรไปพบแพทย์ แพทย์อาจพิจารณาตัดก้อนเนื้อไปตรวจดูเพิ่มเติมค่ะการดูแลตัวเองเบื้องต้น ไม่ไปแกะตุ่มในปาก ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารอ่อนๆและสุกสะอาด แปรงฟันวันละ 2 ครั้งเช้าเย็น